**Centralizētais eksāmens latviešu valodā optimālajā mācību satura apguves līmenī**

1.daļas vērtēšanas kritēriji

|  |  |  |
| --- | --- | --- |
| **1.uzdevums.** *(6 punkti).*Gundega Repše tekstā raksturo prozas tapšanu un būtību.  ***Formulē vienā teikumā autores izpratni par piedāvātajiem tematiem!***   * 1. Proza un autors, izpratne (saturs) – 1p.   Piemēram:  ***Esamība.***  ***Klātesamība vienmēr.***  ***Proza ir tad, kad “nevar nerakstīt”.***  ***Izteikšanās iespēja, kas nozīmē pilnīgu atdevi, bez līdzjūtības.***  ***Proza kā autora draugs.***  Vērtējot atbildi, neņem vērā teikumu skaitu.   * 1. Proza un autors, pareizrakstība – 1p.   2. Proza un kritiķis, izpratne (saturs) – 1p.   Piemēram:  ***Kritiķis kā prozā iekļauto šifru atklājējs.***  ***Kritiķis kā atšifrētājs.***  ***Kritiķim ir cita izpratne nekā autoram.***  Vērtējot atbildi, neņem vērā teikumu skaitu.   * 1. Proza un kritiķis, pareizrakstība – 1p.   2. Proza un dzeja, izpratne (saturs) – 1p.   Piemēram:  ***Dzeja vairāk ir mirkļa uzplaiksnījums. Proza – vienmēr klātesoša.***  ***Nesalīdzināmas, katrai sava vieta.***  Vērtējot atbildi, neņem vērā teikumu skaitu.   * 1. Proza un dzeja, pareizrakstība – 1p.   ! **Ieskaita loģiskās atbildes.**  ! **Ja citāts, saturu vērtē, pareizrakstība – 0p.**  ! **Ja atbilde veidota tikai ar palīgteikumu, pareizrakstība – 0p.** | 6x1 | **6** |
| **2.uzdevums.***(5 punkti).*Daiļliteratūrā tēlu vārdu izvēle lielākoties nav nejauša.  ***Ko autore ir vēlējusies vēstīt lasītājam, piešķirot tēliem šos personvārdus?***  ***Kā šajā tekstā lietotie tēlu vārdi Proza un Poza atklāj autores kā daiļdarba radītājas uzskatus?***  ***Uzraksti pamatojumu, izmantojot piemērus no teksta!***  **2.1.** Proza (personvārda skaidrojums) – 1p.  ***unikāla, individuāli radīta, katru reizi līdzradāma kā lasītājam, tā rakstītājam***  **2.2.** Poza (personvārda skaidrojums) – 1p.  ***ārišķība, virspusējība***  **2.3.** Pamatojums atbilstošs kontekstam – 1p.  ***Ja Poza parādās Prozā, tā vairs nav Proza.***  ***Proza nepieņem Pozu. Tās nesadzīvo: “..ar Prozu kopā nevar dzīvi nodzīvot Pozā.”***  **2.4.** Piemēri no teksta (ir izrakstīti, izmantoti) – 1p. Jābūt vismaz 1 piemēram!  Var būt vairāki citāti. Tie var būt gan kā citāti, gan iesaistīti teikumā kā tiešās runas vai netiešās runas vārdi. Citātiem jābūt ieliktiem pēdiņās.  **2.5.** Pareizrakstība 2. uzdevumā (ja izpildīti visi uzdevuma nosacījumi) – 1p.  **Proza, Poza – rakstībā jāievēro konsekvence (lielais vai mazais burts).** | 5x1 | **5** |
| **3.uzdevums.** *(3 punkti).* Latviešu valodā tiek lietoti svešvārdi, tos izmanto arī daiļliteratūrā.  ***Uzraksti tekstā lietotajiem svešvārdiem atbilstošu sinonīmu!***  **3.1.** imitācija (atbilstošs sinonīms) – 1p.  ***atdarināšana, atdarinājums, nav īsts, replika, atkārtojums, kopija, atveidojums, pakaļdarinājums***  **3.2.** realitāte (atbilstošs sinonīms) – 1p.  ***īstenība, esošs, eksistējošs, dzīve, mūsdienas, patiesība***  **3.3.** taktiski (atbilstošs sinonīms) – 1p.  ***smalkjūtīgi, pieklājīgi, saprotoši, neaizskaroši, loģiski, gudri***  ***Pareizrakstību nevērtē!!!*** | 3x1 | **3** |
| **4.uzdevums.** *(2 punkti).*Daiļliteratūrā tiek izmantoti frazeoloģismi, jo tie padara valodu daudznozīmīgu un interesantu.  ***Atrodi piedāvātajā teikumā frazeoloģismu un izraksti to!***  ***Izskaidro izrakstītā frazeoloģisma nozīmi!***  Protams, tu vari viņu triekt ratā, ja nevēlies dzīvot kopā ar kādu, kas pat nav tava ēna, bet neierāmēts, šķautņains un tevī pašā iekšupvērsts spogulis.  **4.1.** Izrakstīts un izskaidrots frazeoloģisms -– 1p.  ***triekt ratā - padzīt, aizdzīt, aiztriekt, dzīt prom, dzīt pie velna, atbrīvoties no kaut kā, izbeigt visas attiecības, atraidīt***  **4.2.** Pareizrakstība (ja izpildīti visi uzdevuma nosacījumi) – 1p.  ***Pareizrakstībā tiek ievērotas visas gramatikas normas*** *(mazais burts – bez punkta beigās, lielais burts* –*punkts beigās*) | 2x1 | **2** |
| **5. uzdevums.***(3 punkti).*Salikteņus veido no dažādu vārdšķiru vārdiem.  ***Atrodi tekstā un izraksti no dažādām vārdšķirām veidotus salikteņus!***    **5.1.** Apstākļa vārds un darbības vārds divdabja formā **–**1p.  ***iekšupvērsts, iepriekšminētos, līdzradāma***  **5.2.** Īpašības vārds un lietvārds **–** 1p.  ***labsajūta, mazbērniem, augstsirdīga, īslaicīgs***  **5.3.** Lietvārds un īpašības vārds **–** 1p.  ***viesmīlīgs/ viesmīlīgajām***  ***Pareizrakstību nevērtē!!!*** | 3x1 | **3** |
|  |  |  |
| **6. uzdevums.***(6 punkti)****.*** Daiļliteratūrā autori izmanto vienlīdzīgus teikuma locekļus noteiktas situācijas, vietas, notikuma aprakstam vai tēlu raksturojumam.  ***Izraksti no teksta izceltās daļas trīs dažādi saistītu vienlīdzīgu teikuma locekļu grupas!***  ***Kā vienlīdzīgu teikuma locekļu saistījums palīdz saprast teksta saturu?***  ***Uzraksti pamatojumu saliktā teikumā!***  **6.1.** Bezsaikļa saistījums – ***iemīli, mīli, iekāro*** (izrakstīts pareizi) – 1p.  Izrakstīts viss vienl. teik. loc. saistījums – 1p.  Ja izrakstīti ar vienl. teik. loc. saistīti vārdi, jābūt norādei (pasvītrots), kuri ir vienl.teik.loc.  **6.2.** Vienojuma saikļa saistījums – ***ārišķību un efektus*** (izrakstīts pareizi) – 1p.  (Vienojuma saikļi: *un, arī , kā arī, ne vien – bet arī, tiklab – kā arī, ne tikai – bet arī, ne tikvien – bet arī, drīz – drīz, gan – gan, ir – ir,  kā – tā, ne – ne, nedz – nedz, te – te, tik – tik)*  Izrakstīts viss vienl. teik. loc. saistījums – 1p.  Ja izrakstīti ar vienl. teik. loc. saistīti vārdi, jābūt norādei (pasvītrots), kuri ir vienl.teik.loc.  **6.3.** Pretstata saikļa saistījums – ***aisnsritē, nevis uz ādas;***  ***ņemot [rokās], bet aizmirstot;*** (izrakstīts pareizi) – 1p.  (Pretstatījuma saikļi: *bet, tomēr, taču, turpretī, turpretim, bet tomēr, ne – bet, nevis – bet*)  Izrakstīts viss vienl. teik. loc. saistījums – 1p.  Ja izrakstīti ar vienl. teik. loc. saistīti vārdi, jābūt norādei (pasvītrots), kuri ir vienl.teik.loc.  **6.4.** Pamatojums (saturs) – 1p.  **Piemēri**:  *Vienlīdzīgu teikuma locekļu dažādais saistījums palīdz saprast tekstu, jo tiek izmantoti vienādas nozīmes vārdi, kā arī pretstati.*  *Vienlīdzīgi teikuma locekļi ar bezsaikļa saistījumu palīdz vizualizēt, piemēram, objektu izskatu, bet pretstata saikļa saistījums ļauj izcelt un ievērot pretstatus autora viedoklī.*  **Neieskaita:**  *Vienlīdzīgi teikuma locekļi palīdz labāk saprast teksta saturu/ uztvert domu/ uztvert uzskaitījumu.*  **Ieskaita***:*  *Jānojauš dažādie saistījumi - ja ir mazliet plašāki akcenti,* ***ieskaitām****: pretstatījums, vienojošs…*  **6.5.** Salikts teikums izveidots pareizi – 1p.  **6.6.** Pareizrakstība **pamatojumā** – 1p. | 6x1 | **6** |
| **7.uzdevums.** *(5 punkti).*Daiļliteratūrā mākslinieciskā nolūkā autori mēdz neievērot teikuma daļu robežas.  ***Izraksti no teksta divus piemērus, kuros nav ievēroti teikuma veidošanas principi!***  ***Izskaidro, kā mainās autores stils, izmantojot šādu paņēmienu!***  **7.1.-7.2.** Izrakstīti divi atbilstoši piemēri– 1+1 p.  ***Gan par mātes kavalieru sejas izteiksmēm, gan garastāvokļu atkarību no mēness gaitas sevī un izplatījumā.*** *(7.rinda)*  ***Vienaldzīgāka par nāvi.*** *(24.rinda)*  ***Jo viņai vispār nepiemīt virspuse.*** *(39.rinda)*  ***Jo mana Proza ir tikai mana Proza.*** *(47.rinda)*  ***Un – viena vienīgā.*** *(48.rinda)*  ***Ventspilī.***  ***Diendienā.***  **7.3.** Ievērota pareizrakstība abos izrakstītajos piemēros – 1p.  **7.4.** Skaidrojuma (pamatojuma) saturs – 1p.  **Piemēri**:  *Autore sāk savus teikumus ar sakārtojuma vai pakārtojuma saikļiem, kas padara autores stilu līdzīgu monologam, kur punkti ir kā pauzes izturēšanas vieta.*  **7.5.** Pareizrakstība skaidrojumā (pamatojumā 7.4.kritērijā) – 1p. | 5x1 | **5** |
| **8.uzdevums.** *(4 punkti).*Daiļliteratūrā tiek izmantoti vārdi pārnesta nozīmē.  ***Izskaidro izceltos vārdu savienojumus!***  ***Raksturo autores attieksmi pret prozu!***  Viņa netic daiļiem jūtuļošanās būrumiem un idilliskām **vārdu krellēm,** kas **grab** pašas **savā meldiņā,** tās viņai pat derdzas, tad viņa aizsūtīs tevi paciemoties pie savām attālajām, bet ļoti viesmīlīgajām māsīcām – Psiholoģijas, Psihoterapijas un Grafomānijas.  **8.1. vārdu krelles** atbilstošs skaidrojums– 1p.  ***vārdi, kas virknējas viens aiz otra, visi līdzīgi, bez dziļāka jēdzieniska saistījuma, ārēja estētika***  **Piemēri**:  *Šķebinoši salda un skaista vārdu plūsma bez personības un konkrētas domas tajā.*  *Vārdu virkne bez dziļas un īpašas nozīmes.*  *Tukši vārdi, kas neko nepasaka un neko izsaka.*  **Neieskaita**:  *Vārdu vai frāžu kopums.*  *Saistoši vārdu salikumi, teikumi.*  **8.2. grab savā meldiņā** atbilstošs skaidrojums– 1p.  ***nav saturiskas un dziļākas motivācijas vārdu izvēlē, tie dzīvo savu dzīvi, bez saturiska pienesuma tekstā***  **Piemēri:**  *Skaisti vārdi, kas pilnīgi neko nenozīmē.*  *Kaut kas, kas atkārtojas, kam pašam ir sava gaita.*  **8.3.** Autores attieksmes raksturojums (saturs)– 1p.  **Piemēri:**  *Autorei ir negatīva attieksme pret rakstīšanu kā atražošanu, modes lietu, formālu rakstīšanu, mākslas darbu veidošanu.*  *Autores attieksme pret prozu ir ļoti personiska, tā ir mīlestība, cieņa, dzīves vērtība.*  *Proza autorei ir gluži kā mierinājums, kā terapija, kas uzklausīs viņu, kad vien tas būs nepieciešams.*  **8.4.** Autores attieksmes raksturojums (**pareizrakstība 8.3. kritērijā**) – 1p. | 4x1 | **4** |